Менскі каледж мантажных і пад’ёмна-транспартных работаў

Менскі дзяржаўны прафэсійна-тэхнічны каледж мантажных і пад’ёмна-транспартных работаў — сярэдняя спэцыяльная навучальная ўстанова Беларусі, заснаваная ў Менску ў 1954 годзе ў якасьці тэхнічнай вучэльні № 2. Месьціцца ў Партызанскім раёне Менску па вуліцы Будзённага, д. 8. Навучаньне за бюджэтны кошт прадугледжвае адпрацоўку на прадпрыемстве ў Менску цягам году: ААТ «Белэлектрамантаж», «Прамтэхмантаж», «Кіраўніцтва мэханізацыі № 79», «Трэст № 15 «Спэцбуд», ЗАТ «Электрасэрвісбуд» і Беларуская асацыяцыя міжнародных аўтаперавозьнікаў. На 2013 году каледж быў адзіным у Беларусі, дзе рыхтавалі машыністаў вежавага крана і мантажнікаў вонкавых трубаправодаў. На навучаньне прымалі толькі юнакоў. Пры каледжы працавала аўташкола з уласнымі аўтадромам і аўтатранспартам для падрыхтоўкі кіроўцаў катэгорыі "В" (легкавых аўтамабіляў — вагой да 3,5 тоны). Сярод 70 аўташколаў Менску каледж займаў 4-е месца па здачы навучэнцамі экзамэнаў у Дзяўжаўнай аўтаінспэкцыі (ДАІ) зь першай спробы. Навучэнцаў забясьпечвалі за кошт бюджэту харчаваньнем, спэцадзеньнем і падручнікамі. Спэцыяльнасьці Менскі мантажных і пад’ёмна-транспартных работаў прапануе навучаньне па 8 работніцкіх спэцыяльнасьцях. Пасьля 9 клясаў (атрыманьня базавай адукацыі) цягам 3 гадоў навучэнцаў рыхтавалі на: электрагазазварнікаў на аўтаматычных машынах; электрамантажнікаў па асьвятляльных і сілавых сетках, электраабсталяваньні; сьлесараў па рамонце аўтамабіляў; кіроўцаў аўтамабіляў катэгорыі С (вагой звыш 3,5 тоны). Пасьля 11 клясаў (атрыманьня агульнай сярэдняй адукацыі) навучэнцы атрымлівалі спэцыяльнасьці: цягад году — машыніста маставога крана, стропальніка, электрамантэра электраабсталяваньня, аўтасьлесара і кіроцы аўтамабіля катэгорыі С для міжнародных перавозак; цягам году і 6 месяцаў — машыніста аўтамабільнага крана. Мінуўшчына У 1954 годзе заснавалі Менскую тэхнічную вучэльню № 2. У 1958 годзе побач з вучэльнях адчынілі гуртажытак (інтэрнат) для навучэнцаў на 288 месцаў. Пазьней вучэльня атрымала назву каледжа мантажных і пад’ёмна-транспартных работаў. У 2015 годзе гуртажытак каледжа паўторна адчынілі пасьля рамонту зь месцам на 158 навучэнцаў. Кіраўнікі Вікенці Мышкоўскі (1954—1962) Эдуард Шаўлюкевіч (1962—1969) Аркадзь Пуцькоў (1969—1979) Георгі Сысоеў (1980—1987) Мікалай Кісялёў (1987—2000) Валянцін Шулякоўскі (2000—2007) Тацяна Ястраб (2007—2013) Андрэй Гота (з 2013 году) Выпускнікі Станіслаў Лукашэвіч — старшыня Менскага гарадзкога выканаўчага камітэту (1989) Уладзімер Шафарэнка — намесьнік дзяржаўнага сакратара Савету бясьпекі Рэспублікі Беларусь (2008) Андрэй Заяц — саліст гурта «Цягні-Штурхай(ru)» Павал Клышэўскі — саліст гурта «Цягні-Штурхай(ru)» Яўген Місюля — 2-кратны бронзавы прызэр Чэмпіянату сьвету па лёгкай атлетыцы ў спартовай хадзьбе на 20 км (1991, 1995) Настасься Старавойтава — чэмпіёнка Беларусі ў маратонскім бегу Максім Яловік — бронзавы прызэр першынства Эўропы па сілавым траябор'і Сяргей Шпанюк — чалец зборнай Беларусі па футболе Аляксей Шынкароў — чэмпіён Беларусі па лыжных гонках. Крыніцы